Document ID: 32009D0105

TARYBOS SPRENDIMAS
2008 m. gruodžio 18 d.
iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Banque centrale du Luxembourg išorės auditoriaus
(2009/105/EB)
EUROPOS SĄJUNGOS TARYBA,
atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27.1 straipsnį,
atsižvelgdama į 2008 m. lapkričio 17 d. Europos centrinio banko rekomendaciją ECB/2008/16, skirtą Europos Sąjungos Tarybai dėl Banque centrale du Luxembourg išorės auditoriaus (1),
kadangi:
(1)
Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomas išorės auditorius, kurį rekomenduoja ECB valdančioji taryba ir tvirtina Taryba.
(2)
Dabartinio Banque centrale du Luxembourg išorės auditoriaus įgaliojimai baigsis po 2008 finansinių metų audito. Todėl būtina paskirti išorės auditorių nuo 2009 finansinių metų.
(3)
ECB valdančioji taryba rekomendavo Banque centrale du Luxembourg išorės auditoriumi 2009-2013 finansiniams metams paskirti KPMG AUDIT Sarl.
(4)
Reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB,
NUSPRENDĖ:
1 straipsnis
Sprendimo 1999/70/EB (2) 1 straipsnio 7 dalis pakeičiama taip:
„7. KPMG AUDIT Sarl tvirtinamas Banque centrale du Luxembourg išorės auditoriumi 2009-2013 finansiniams metams.“.
2 straipsnis
Apie šį sprendimą pranešama Europos centriniam bankui.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2008 m. gruodžio 18 d.

Labels: 2
4
9
18
15